Борис Младенов-Young
Гергьовден

chitanka.info

Спомням си го още как играе,

на челцето му — рогца наболи;

милото създание не знае,

че гергьовски нож ще го заколи.

Край трапезата ще спазим всички

с печеното агне обичая,

ще проливам скришом аз сълзички

и пред себе си ще обещая,

нож, сатър, до гроба да не хвана,

даже да е за самоотбрана,

камо ли животно да убия…

……………………

Минах веч седемдесет и трета,

без да наруша с курбан обета

в чест на християнския светия.

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.